[pic] | EUROOPA ÜHENDUSTE KOMISJON |

Brüssel 13.1.2006

KOM(2006) 1 lõplik

2003/0262 (COD)

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühist seisukohta eesmärgiga võtta vastu Euroopa Parlamendi ja nõukogu määrus vitamiinide, mineraaltoitainete ja teatud muude ainete toidule lisamise kohta

2003/0262 (COD)

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühist seisukohta eesmärgiga võtta vastu Euroopa Parlamendi ja nõukogu määrus vitamiinide, mineraaltoitainete ja teatud muude ainete toidule lisamise kohta

1- TAUST

Euroopa Parlamendile ja nõukogule ettepaneku edastamise kuupäev (dokument KOM(2003) 671 (lõplik) - 2003/0262 (COD): | 10. november 2003 |

Majandus- ja Sotsiaalkomitee arvamuse esitamise kuupäev: | 31. märts 2004 |

Euroopa Parlamendi arvamuse kuupäev, esimene lugemine: | 26. mai 2005 |

Ühise seisukoha vastuvõtmise kuupäev: | 8. detsember 2005. |

2- KOMISJONI ETTEPANEKU EESMÄRK

Kavandatav määrus käsitleb vitamiinide, mineraaltoitainete ja teatud muude ainete lisamist toidule.

Ettepaneku peaeesmärgid:

- parandada kaupade vaba liikumist siseturul;

- aidata kaasa inimeste tervise kõrgetasemelisele kaitsele;

- suurendada ettevõtjate õiguskindlust ja edendada proportsionaalsete meetmete abil uuendusi;

- tagada toiduvaldkonnas aus konkurents.

Kavandatavas määruses:

- loetletakse I lisas need vitamiinid ja mineraaltoitained, mida tohib toidusse lisada, ja II lisas need vitamiinipreparaadid ja mineraalsoolad, mida tohib kasutada;

- sätestatakse teatavad piirangud toidule, millele tohib vitamiine ja mineraaltoitaineid lisada;

- kehtestatakse kriteeriumid vitamiinide ja mineraaltoitainete piirnormide määramiseks toidus toiduahela ja loomatervishoiu alalise komitee menetluse abil;

- sätestatakse vitamiinide ja mineraaltoitainete miinimumtaseme kehtestamine toiduahela ja loomatervishoiu alalise komitee menetluse abil;

- nähakse ette erandina kõikidele toitudele kehtivatest horisontaaleeskirjadest või neile lisaks asjakohased erieeskirjad selliste toodete märgistusele, esitlusele ja reklaamile, millele on lisatud vitamiine ja mineraaltoitaineid;

- võimaldatakse liikmesriikidel nõuda kõnealuste toodete turustamisest teavitamist, et lihtsustada nende järelevalvet;

- luuakse alus teatud muude ainete kui vitamiinide ja mineraaltoitainete toidule lisamise kontrollimiseks ja vajadusel reguleerimiseks.

3- MÄRKUSED ÜHISE SEISUKOHA KOHTA

3.1 KOMISJONI SEISUKOHA KOKKUVÕTE

Komisjon toetab nõukogus kvalifitseeritud häälteenamusega vastu võetud ühist seisukohta. See on kooskõlas komisjoni algses ettepanekus püstitatud eesmärkide ja lähenemisega ning selles võetakse arvesse mitmeid Euroopa Parlamendi pakutud muudatusi.

3.2 EUROOPA PARLAMENDI ESIMESEL LUGEMISEL TEHTUD MUUDATUSETTEPANEKUD, MILLEGA KOMISJON NÕUSTUB JA MIS LISATAKSE ÜHISESSE SEISUKOHTA

Ühises seisukohas on arvestatud tervikuna või osaliselt nende 17 muudatuse põhimõtteid 23 hulgast, millega komisjon täielikult, osaliselt, põhimõtteliselt või muudatustega nõustus, ja neid kolme muudatust, millega komisjon algselt ei nõustuda ei saanud.

Vitamiinide ja mineraaltoitainete lisamise piirangud

Ühise seisukohaga on artiklisse 4 lisatud muudatused 49/rev ja 54/rev , kehtestades seega erandi vitamiinide ja mineraaltoitainete lisamiseks täpselt kindlaks määratud traditsioonilistele jookidele, mille alkoholisisaldus on rohkem kui 1,2%.

Muud ained

Ühise seisukohaga on ühendatud komisjoni algse ettepaneku artiklid 10 ja 11 teatud muude ainete toidule lisamise kohta artikliga 8, lihtsustades teksti ja täpsustades kõnealuste ainete hindamismenetlust vastavalt muudatuste 34, 35 ja 55 nõuetele.

II lisa

Võttes arvesse muudatust 44 , on ühise seisukohaga määruse II lisasse lisatud kaltsiumsulfaat kui lubatud mineraaltoitaineallikas. Samasse lisasse on vitamiin B6 allikana jäetud ortofosforhappe naatrium- ja kaaliumsoolad ja püridoksiindipalmitaat. Kõnealuste ainete allesjätmisel on muudatustega 45 ja 46 sama mõju.

Muud

Muudatust 1 (viimane osa) on arvestatud ühise seisukoha põhjenduse 8 uuel koostamisel. Kuigi komisjon on algselt viidanud, et ta ei nõustu muudatusega 1, on ta valmis toetama kõnealuse põhjenduse uuesti koostamist, eesmärgiga lihtsustada artikleid 2 ja 3 (kustutatud on järgmised mõisted: „taastamine“, „asendustoit“ ja „toitumuslik vastavus“).

Muudatus 2 (esimene osa) on lisatud ühise seisukoha põhjendusse 10.

Muudatus 4 on osaliselt ja põhimõtteliselt võetud põhjendusse 2 ja artikli 11 lõike 2 teise osasse.

Muudatused 5 ja 25 on põhimõtteliselt lisatud artikli 6 lõiget 6 ümber sõnastades. Komisjon tõdeb, et direktiivi 90/496/EMÜ (toidu toitumisalase teabega märgistuse kohta) lisa ei ole täielik ja seega võib komisjon kõnealust ümbersõnastust toetada ja teeb avalduse, et kajastada muudatusi, mida võib eespool nimetatud direktiivi läbivaatamisel vastu võtta määrusesse vitamiinide, mineraaltoitainete ja teatud muude ainete toidule lisamise kohta.

Muudatusi 13 ja 41 on osaliselt kajastatud artikli 3 lõikes 3, mis viitab, et I ja II lisa muudatused võetakse vastu, võttes arvesse ameti arvamust.

Muudatus 16 on osaliselt kajastatud artikli 17 lõike 1 punktis b ja artikli 9 lõike 2 punktis d, mille kohaselt võivad liikmesriigid esialgse üleminekuperioodi jooksul lubada oma territooriumil selliste vitamiinide ja mineraaltoitainete kasutamist, mida ei ole määruse lisades loetletud, tingimusel et nad esitavad komisjonile selle kohta toimiku. Kõnealuste ainete loetelu avaldatakse üldsusele kättesaadavas ühenduse registris.

Muudatus 17 (esimene osa) on lisatud ühisesse seisukohta artikli 17 lõikes 2.

Muudatus 31 on suunatud artikli 9 lõike 2 punktile d vitamiinide ja mineraaltoitainete kohustuslikku lisamist käsitlevaid liikmesriigi sätteid puudutava teabe avaldamise kohta ühenduse registris.

Muudatust 38 (selle esimest osa) on osaliselt arvesse võetud ühise seisukoha artikli 9 lõike 2 punktis d. Vitamiinide ja mineraaltoitainete kohustuslikku lisamist käsitlev teave lisatakse ühenduse registrisse.

Muudatust 39 on osaliselt arvesse võetud ühise seisukoha artikli 11 lõike 2 punktis b seoses teavitamisega teatud muude ainete kasutamise keelamisest või piiramisest riiklikul tasandil.

3.3 EUROOPA PARLAMENDI ESIMESEL LUGEMISEL TEHTUD MUUDATUSETTEPANEKUD, MILLEGA KOMISJON NÕUSTUB JA MIDA EI LISATA ÜHISESSE SEISUKOHTA

Pidades silmas parlamendi muudatusettepanekute, millega komisjon nõustub, ja ühise seisukoha märkimisväärset vastavust, on komisjon nõus kompromissiga, mis ei hõlma väheseid muudatusi, millega komisjon oleks võinud vähemalt osaliselt nõustuda ( muudatus 11 lisatud vitamiinide ja mineraaltoitainete biosaadavuse kohta; muudatused 12 ja 28 nõude kohta, et märgistamine, esitlemine ja reklaam ei tohi tarbijaid eksitada; muudatus 22, millega tehakse ettepanek võtta piirnormide kehtestamisel arvesse toidulisanditest saadavat vitamiinide ja mineraaltoitainete kogust; muudatus 40, millega kohustatakse toiduahela ja loomatervishoiu alalise komiteega konsulteerima, kui liikmesriigid komisjoni uute sätete vastuvõtmisest teavitavad; muudatus 42, millega tehakse ettepanek määruses loetletud toitude turule viimisel komisjoni sellest teavitada ja vastavaid teatisi avaldada ). Komisjon soovib märkida, et mõnes kõnealuses muudatuses käsitletud probleemid on kaudselt esitatud ka ühises seisukohas, täpsemalt põhjenduses 10 muudatuse 11 puhul, artikli 7 lõikes 2 muudatuste 12 ja 28 puhul ning põhjenduses 15 ja artikli 6 lõike 3 punktis b muudatuse 22 puhul.

Lisaks soovib komisjon märkida, et toitumisalase teabe kohustuslike osade muutmisega seoses viidatakse ühise seisukoha artikli 6 lõikes 6 kaudselt direktiivi 90/496/EMÜ lisa puudulikkusele. Ühises seisukohas sisaldub ka komisjoni avaldus, milles väljendatakse kavatsust läbi vaadata direktiivi 90/496/EMÜ lisa seoses toitumisalase teabega märgistamisega ning kajastada kõnealuseid muudatusi määruses vitamiinide, mineraaltoitainete ja teatud muude ainete toidule lisamise kohta. Komisjon kohustub kahe aasta jooksul pärast määruse vastuvõtmist esitama ettepaneku vitamiinide ja mineraaltoitainete maksimum/miinimumkoguste ja nende lisamisega seotud tingimuste kohta. Komisjoni seisukohast vastab see põhimõtteliselt muudatuste 21, 26 ja 30 eesmärgile.

3.4 NÕUKOGU ÜHISESSE SEISUKOHTA LISATUD UUED SÄTTED

Ühise seisukoha artiklist 2 on kustutatud mõisted “taastamine”, “asendustoit” ja “toitumuslik vastavus” kui vitamiinide ja mineraaltoitainete lisamise eesmärgid ning sellest tulenevalt on need kustutatud ka kui vitamiinide ja mineraaltoitainete toidule lisamise nõuded ja tingimused artiklitest 3 ja 6. Komisjon on kõnealuste muudatustega nõus lihtsustamispüüde tõttu.

Selguse huvides on komisjon valmis nõustuma kõigi üleminekumeetmete paigutamisega uude artiklisse 17 ja sellest tulenevalt kustutama artikli 4, mis sisaldas esialgset ettepanekut vitamiinide ja mineraaltoitainete toidule lisamisega seotud üleminekumeetmete kohta.

Komisjon võib nõustuda sellega, et liikmesriigid võivad oma turu järelevalve lihtsustamiseks nõuda teavitamist, kui nende turule viiakse või sealt kõrvaldatakse tooteid, millele on lisatud vitamiine ja mineraaltoitaineid (artikkel 15).

Komisjon pooldab ka naatriumkloriidi kustutamist II lisast ja selgitust põhjenduses 10, et kõnealust ainet võib toidu valmistamisel koostisosana edasi kasutada.

4- JÄRELDUS

Vastavalt eespool nimetatud märkustele nõustub komisjon nõukogu ühise seisukohaga eesmärgiga võtta vastu Euroopa Parlamendi ja nõukogu määrus vitamiinide, mineraaltoitainete ja teatud muude ainete toidule lisamise kohta.

5- DEKLARATSIOONID

Komisjoni deklaratsioonid nõukogu märkmete kohta on esitatud käesoleva teatise lisas.

LISA

KOMISJONI DEKLARATSIOONID

KOMISJONI JA NÕUKOGU AVALDUS

„Nõukogu ja komisjon kinnitavad, et mis tahes väide (teade või esitus, mis ei ole vastavalt ühenduse või riikide õigusaktidele kohustuslik, sealhulgas pildilised, graafilised või sümboolsed kujutised), mis on seotud vitamiinide ja mineraaltoitainete lisamisega, nagu näiteks: „sisaldab…“, „taastatud…“, „lisatud…“, „rikastatud…“, tuleks pidada tarbijate jaoks samatähenduslikuks kui väide „…allikas“, nagu on sätestatud määruse toitudel märgitud toitumis- ja tervisealaste väidete kohta lisas."

Komisjoni avaldus

„Artikli 4 „Piirangud vitamiinide ja mineraaltoitainete lisamiseks“ (teine taane) raames uurib komisjon selliste toidukategooriate nagu kondiitritooted võimalikku lisamist.“

Komisjoni avaldus

„Arvestades direktiivi 90/496/EMÜ toidu toitumisalase teabega märgistuse kohta läbivaatamise arutelusid, kavatseb komisjon vitamiinide ja mineraaltoitainetega seoses arvesse võtta järgmisi tegureid:

- läbi vaadata/ajakohastada direktiivi 90/496/EMÜ lisas toodud kontrollväärtuste ja märkimisväärseteks kogusteks peetavad määrad;

- kehtestada lubatud määrad kõrvalekaldumisele lisatud vitamiinide ja mineraaltoitainete väärtusest, mis on esitatud toitumisalase teabega märgistusel.

Toitumisalase teabega märgistamise kohustuslike osade muudatusi, mida võidakse tulevikus toitumisalase teabega märgistuse direktiivi läbivaatamisel kohandada, kajastatakse ka määruse vitamiinide, mineraaltoitainete ja teatud muude ainete toidule lisamise kohta artikli 7 lõikes 3.

Komisjon kavatseb nii kiiresti kui võimalik, kuid mitte hiljem kui kahe aasta jooksul pärast määruse vastuvõtmist, esitada ettepaneku vitamiinide ja mineraaltoitainete maksimum- ja miinimumkoguste määramiseks ning nende toidule lisamise tingimuste kehtestamiseks, nagu on viidatud artikli 6 lõikes 2.“

Komisjoni avaldus

„Komisjon kinnitab, et kui I lisas loetletud teatud ainete maksimumsisaldus kindlaks määratakse, võib tingimusena kaaluda täiendava sõnastuse lisamist märgistusele eesmärgiga juhtida teatavate tarbijarühmade tähelepanu konkreetsetele ohtudele, mida teatud ained neile põhjustada võivad, seda juhul, kui täiendav sõnastus on rahvatervise kaitse seisukohast õigustatud.“